พลเอกประยุทธ์ จันทร์โอชา ผู้บัญชาการทหารบก กล่าวก่อนการเดินทางลงพื้นที่ภาคใต้ เพื่อตรวจเยี่ยมการปฏิบัติงานของเจ้าหน้าที่ทหารและลงพื้นที่น้ำท่วม จังหวัดนราธิวาส และจังหวัดปัตตานี ว่า ขณะนี้ ปัญหาน้ำท่วมได้ลดน้อยลง แต่ยังคงมีอีก 18 จังหวัด ที่ยังมีน้ำท่วมขัง ซึ่งหากในช่วงเดือนพฤศจิกายนนี้ ไม่มีพายุเข้า ก็ไม่มีอะไรน่าเป็นห่วง ทั้งนี้ กองทัพ ได้เตรียมมาตรการรองรับไว้แล้ว 3 มาตรการ  ส่วนกระแสข่าว การลอบทำร้ายบุคคลสำคัญของประเทศนั้น ตนคิดว่า ยังมีกลุ่มคนที่ไม่อยากเห็นประเทศชาติสงบ แต่ถึงอย่างไรก็ตาม ได้มีแผนสำหรับดูแลบุคคลสำคัญอยู่แล้ว นอกจากนี้ ยังปฏิเสธกระแสข่าวที่ นายจตุพร พรหมพันธุ์ ส.ส. สัดส่วน พรรคเพื่อไทย กล่าวว่า ทหารจะร่วมกับ กลุ่มพันธมิตร เพื่อทำการปฏิวัติว่า ตนขอยืนยัน ทหารไม่เคยคิดที่จะปฏิวัติและการปฏิวัติครั้งที่ผ่านมา ก็เพื่อหยุดปัญหาความขัดแย้ง อย่างไรก็ตาม พลเอก ประยุทธ์ ยังกล่าวถึง การที่กลุ่มพันธมิตรฯ ออกมาคัดค้าน เรื่อง MOU เขตแดนไทย-กัมพูชา ว่า ทหาร ไม่เคยอยากเสียดินแดน และเรื่องนี้ก็เป็นเรื่องที่รัฐบาลและกรรมาธิการจะต้องเร่งสร้างความเข้าใจ เพราะเป็นหน้าที่ของรัฐบาลโดยตรง
พลเอกประยุทธ์ จันทร์โอชา ตน ตน พลเอก ประยุทธ์
กลุ่มพันธมิตร กลุ่มพันธมิตรฯ